ศบค. รายงานผู้ติดเชื้อโควิด-19 วันนี้ 2,310 ราย เสียชีวิต 43 คน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด -19 วันนี้ เพิ่มขึ้น 2,310 ราย ผู้ป่วยยืนยันสะสม 187,538 ราย หายป่วยเพิ่ม 3,035 ราย รวมหายป่วยแล้ว 139,287 ราย รักษาตัวอยู่ที่โรงพยาบาล 46,876 ราย เป็นผู้ป่วยอาการหนัก 1,295 ราย, ใส่เครื่องช่วยหายใจ 359 ราย เสียชีวิตเพิ่ม 43 คน ผู้เสียชีวิตสะสมรวม 1,375 คน ผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 - 10 มิถุนายน 2564 จำนวน 158,675 ราย โดยผู้ติดเชื้อที่เพิ่มขึ้น 2,310 ราย เป็นผู้ที่ติดเชื้อในประเทศ 2,170 ราย จากระบบเฝ้าระวังและบริการ 1,467 ราย, จากการค้นหาเชิงรุกในชุมชน 703 ราย, จากเรือนจำ 102 ราย, ติดเชื้อจากต่างประเทศ 38 ราย เดินทางจาก สหราชอาณาจักร 1 ราย และกัมพูชา 37 ราย เป็นการเดินทางผ่านด่านข้ามแดนถาวร ไม่มีการลักลอบเข้ามาแบบผิดกฎหมาย ส่วนผู้ได้รับวัคซีนเข็มแรกสะสม 3,966,097 ราย, ผู้ได้รับวัคซีนเข็มที่ 2 แล้ว 1,477,652 รายผู้ที่เสียชีวิตทั้ง 43 คน วันนี้ เป็นชาย 31 คน หญิง 12 คน อายุระหว่าง 25 ถึง 91 ปี รายงานผู้เสียชีวิตสูงสุดอยู่ในกรุงเทพฯ 27 คน โรคประจำตัวที่เป็นปัจจัยเสี่ยงต่อความรุนแรงของโรค ได้แก่ ความดันโลหิตสูง, เบาหวาน, ไขมันในเลือดสูง, โรคไต, โรคมะเร็ง, โรคหัวใจ, หลอดเลือดสมอง ส่วนปัจจัยเสี่ยงต่อการติดเชื้อ ยังคงเป็นบุคคลในครอบครัว เดินทางไปในพื้นที่และมีอาชีพที่เสี่ยงต่อการติดเชื้อสำหรับสถานการณ์ผู้ติดเชื้อทั่วโลก 175 ล้านราย เสียชีวิตสะสมทั่วโลกแล้ว 3.77 ล้านคน สหรัฐอเมริกา ยังคงมีผู้ติดเชื้อสูงสุด 34.2 ล้านราย, ตามด้วย อินเดีย 29.1 ล้านราย, บราซิล 17.1 ล้านราย, ฝรั่งเศส 5.7 ล้านราย, ตุรกี 5.3 ล้านราย และประเทศไทยอยู่ลำดับที่ 80